জার্সি অদলবদল করে খবর হয়েছেন কিংস ইলেভেন পঞ্জাবের লোকেশ রাহুল। নিজের ট্রফি ভক্তের হাতে তুলে দিয়ে সোশ্যাল মিডিয়ায় এখন তারিফ কুড়োচ্ছেন তিনি।  
কিংস ইলেভেন পঞ্জাব বনাম মুম্বই ইন্ডিয়ান্স ম্যাচের শেষে লোকেশ রাহুল এবং হার্দিক পাণ্ড্য জার্সি বিনিময় করেছেন।

এই বিষয়ে অন্যান্য খবর

কোহলি-ধোনি নন, তারকা ভারতীয় ক্রিকেটারে মুগ্ধ এই পাকিস্তানি সাংবাদিক


এই দৃশ্য সচরাচর ক্রিকেট মাঠে দেখা যায় না। দুই ক্রিকেটার কেন বদল করতে গেলেন জার্সি? লোকেশ রাহুল ও হার্দিক পাণ্ড্য— দু’ জনকেই বলতে শোনা গিয়েছে, তাঁরা ফুটবল মাঠের সংস্কৃতি ক্রিকেট মাঠে ফিরিয়ে আনার জন্যই এমন কাজ করেছেন।
এ তো গেল জার্সি পরিবর্তনের কাহিনি। স্টাইলিশ প্লেয়ারের জন্য পাওয়া ট্রফি তিনি নিজের সঙ্গে নিলেন না। বরং তা তুলে দিলেন এক পঞ্জাব-ভক্তের হাতে। মুম্বই-পঞ্জাব ম্যাচের সেরা হয়েছেন কাইরন পোলার্ড। কিন্তু লোকেশ রাহুল ৬০ বলে ৯৪ রান করার জন্য জিতে নিয়েছেন স্টাইলিশ প্লেয়ারের সম্মান।
ম্যাচের শেষে পুরস্কার বিতরণী অনুষ্ঠানে রাহুলের হাতে তুলে দেওয়া হয় স্টাইলিশ প্লেয়ারের ট্রফিটি। সেই ট্রফি হাতে নিয়ে সাজঘরে ফেরার সময়ে এক ভক্তকে উদ্দেশ্য করে তিনি তা ছুড়ে দেন। লোকেশ রাহুলের ছুড়ে দেওয়া ট্রফিটি একাধিক বারের চেষ্টায় ধরতে সক্ষম হন সেই ভক্তটি।
খেলে প্রাপ্ত ট্রফি না নিয়ে ভক্তকে দিয়ে সোশ্যাল মিডিয়ায় প্রশংসিত হলেন কিংস ইলেভেন পঞ্জাবের ক্রিকেটারটি।